Căile de transport, prioritatea anului într-o comună timișeană.
În acest an, comunitatea locală din comuna timișeană Giera va cheltui, din bugetul local, circa 1,35 milioane de lei pentru îmbunătățirea calității drumurilor și străzilor de pe cuprinsul teritoriului administrativ propriu, acesta fiind cel mai important capitol de cheltuieli al secțiunii de dezvoltare a bugetului comunal pe 2024, recent aprobat de aleșii locali.
Învățământul se situează pe locul doi în privința resurselor alocate de la bugetul local, primind o cotă de 670 de mii de lei, în vreme ce autoritățile publice ocupă locul trei, cu 352 de mii de lei.
CITEȘTE ȘI: "Leii" din Banat, vicecampionii Alpe Adria Cup
În total, secțiunea de dezvoltare a bugetului comunal din Giera se cifrează la aproape trei milioane de lei, la aceasta adăugându-se cele 4,2 milioane rezervate secțiunii de funcționare administrativă.
Reunind satele Giera, Grăniceri și Toager de la frontiera de stat cu Serbia, comuna Giera numără în prezent circa 1.100 de locuitori.